שיחה:התרבות ההלניסטית

message: #המאמר מתחיל ברגל ימין ומזכיר את אלכסנדר הגדול וכיבושיו. עד כאן הכל טוב ויפה. מה שלא צוין היא המידה שבה אימצו התושבים המקומיים את התרבות ההלנית. באופן כללי, ככל שהאזור קרוב יותר ליוון, כך היגרו אליו יוונים רבים יותר ותרבותו הייתה הלנית יותר. לכן, ההניליזם בממלכה הגרקו-בקרטרית (אזור אפגניסטן פקיסטן של היום) בא לידי ביטוי בצורה פחותה יחסית למצרים או הממלכה הסלווקית. ממה שכתוב עכשיו אפשר להבין שמידת החדירה הייתה זהה.
#"בשטח נרחב זה בין איי יוון במערב, מצרים בדרום והאימפריה הפרסית וחלקים מהודו במזרח, התפשטה התרבות ההלניסטית- המאחדת בין תפיסות מערביות ומזרחיות, ואומצה על ידי עמים רבים במסגרת עיר המדינה היוונית- הפוליס." יש מספר בעיות עם הקטע הזה:
##הראשונה והקלה ביותר - לא צריך לכתוב "איי יוון" אלא "יוון" או "ארץ האם היוונית" כי אתונה וספרטה לא נמצאות כמובן על האיים.
##"..והאימפריה הפרסית וחלקים מהודו" - איפה נמצאת האימפריה הפרסית? ואילו חלקים מהודו? האם התרבות ההלניסטית הגיעה עד גבול בורמה? צריך לציין באופן כללי את גבולותיה של האימפריה הפרסית (מהים התיכון עד פקיסטן של היום). כמו כן לציין אילו חלקים מהודו - הכוונה בעיקר לפקיסטן שעד לפני החלוקה באמצע המאה ה-20 נחשבה למעשה כחלק מהודו. 
##"...ואומצה על ידי עימים רבים במסגרת עיר מדינה היוונית - הפוליס". - טעות. לא היו ערי מדינה במדינות ההלניסטיות. הפוליס ההלניסטית שונה באופן מהותי מהפוליס של יוון הקלאסית. מה גם, רוב התושבים המקומיים המשיכו בשגרת חייהם וחלק נכבד (אם לא הרוב - אני לא זוכר עכשיו) של תושבי הפולייס היו בכלל מתישבים יוונים וצאצאיהם.
##מאפייניה של התרבות ההלניסטית - כל הפרק הזה חלקי ביותר. יש מאפיינים רבים ו"פולחן המלך" הוא לא בדיוק המרכזי שבהם. מה גם, במדינות שונות היו מאפיינים שונים. כך במצרים ובמידה פחותה יותר אצל הסלווקים המלכים באמת היו במעמד של אלים, או דומים לאלים ואילו במוקדון המשיכו עם השגרה מימים ימימה ואיש לא חשב לקרוא למלך "אל". צריך להיזהר עם הכללות גורפות מדי.
#"הייתה זו תפיסה תרבותית חדשה שבה התרבות אינה קהילתית, אלא אוניברסלית. התרבות פתוחה בפני כל אדם, כול אדם יכול להשתייך לתרבות בתהליך חינוכי מודע." - אני לא בטוח שזה נכון כל כך. בכלל, צריך להיזהר גם כאן ולא להציע פתרונות מודרניים לבעיות שהיו לפני יותר מ-2000 שנה. בכל אופן - סביר יותר להניח שבמדינות מסוימות החדירה הייתה רבה יותר ואילו באחרות מעטה יותר.
#מה הקשר לא"י? ארץ ישראל הייתה פינה נידחת למדי ראשית בממלכת בית תלמי ואחר כך אצל הסלווקים. עיקר חשיבותה היתה ברצועת החוף ודרכי המסחר, אבל אין להשוותה לחשוביתה של סוריה או מצרים. לכן, הקדשת מקום רב כל כך לנושא שולי כל כך מוציא את העניין מהפרופורציה. הייתי מציע למחוק לחלוטין. גילגמש • שיחה 20:28, 18 אוקטובר 2005 (UTC)
אוקיי. אני מקווה לשלב כמה מהערותיך. כמו שזה נראה הידע שלך בנושא גדול הרבה יותר משלי, אבל כמו שאני מבין אתה מעדיף שלא להתעסק יותר מדי בכתיבה (למרות שחבל, במיוחד בערך זה).  לגבי עניין ארץ ישראל. אמנם יש ערך מקיף על החשמונאים ותקופתם, אבל כרגע למיטב ידיעתי אין כל ערך על התקופה ההלניסטית בארץ ישראל, ועל השפעת ההלניזם וההתיוונות. ולכן הוא משולב כאן. לכן, ככל הנראה כדאי להפרידו לשני ערכים נפרדים, ולא למחוק. --Hmbr 20:44, 18 אוקטובר 2005 (UTC)
replies: text: למעשה כתבתי כמה מאמרים בנושא, אם כי עיקר ענייני הוא תחום ההיסטוריה הצבאית. בכל אופן, אני לא מתכוון לכתוב את הערך הזה בזמן הקרוב כי אני בדיוק משלים את פרויקט ספרטה (כתבתי על הצבא ועל הלבוש) וממתין לי גם קרב קדש, כך שאני עמוס. אם יהיה לי זמן, אז אבחר כנראה להרחיב את קרב גאוגמלה ולכתוב את קרב איסוס או המצור על צור. לגבי השפעת התרבות ההלנית על היהודים - צריך להקדיש לזה ערך נפרד לפי דעתי. מה משנה מידת ההשפעה על יהודי ארץ ישראל כשמדברים על מוקדון או הממלכה האינדו-יוונית? הקשר קלוש ביותר. זה צריך להיות ערך אב שממנו יצאו ערכים ממוקדים יותר שיתעסקו במרכזים ההלניסטיים. בלאו הכי אי אפשר לדבר על השפעת ההלניזם על היהודים בלי שמזכירים את בית תלמי ואת בית סלווקוס וזה חורג כבר מנושא הערך. גילגמש • שיחה 20:52, 18 אוקטובר 2005 (UTC)
איזה שם אתה מציע לערך המפוצל (שיהיה בכל מקרה רק התחלתי ולא מספק, ניתן לשים אותו בלטיפול דחוף)? תרבות הלניסטית בארץ ישראל, התקופה ההלניסטית בארץ ישראל, הלניזם בארץ ישראל, אולי בערך חדש של מתיוונים או התיוונות?  --Hmbr 21:00, 18 אוקטובר 2005 (UTC)

text: "התקופה ההלניסטית בארץ ישראל". גילגמש • שיחה 21:09, 18 אוקטובר 2005 (UTC)
טוב. אני מקווה שאוכל לעשות משהו בימים הקרובים. תודה בכל מקרה.--Hmbr 21:22, 18 אוקטובר 2005 (UTC)
replies: text: :אין בעד מה. גילגמש • שיחה 21:24, 18 אוקטובר 2005 (UTC)
thread_title: מה דורש שכתוב

message: רגע רגע, איפה הגרקובקטריה והגרקואינדיה? אמנם ההלניזם לא היה מושרש שם בצורה כל כך עמוקה, אבל צריך להזכיר אותם. ומה עם ארץ האם היוונית? היו השפעות גם עליה. חוץ מזה לא מוזכרות הממלכות הקטנות - ביתיניה, פרגמון. גילגמש • שיחה 21:19, 31 דצמבר 2005 (UTC)
replies: text: לדעתי כדאי שתשאל את ד"ר שורק בדף שיחתו. אחיה פ. 21:23, 31 דצמבר 2005 (UTC)
replies: text: :אין פה מה לשאול... צריך להוסיף את זה. גילגמש • שיחה 21:28, 31 דצמבר 2005 (UTC)
replies: text: ::אז תוסיף. צריך להוסיף גם קישור לנקודה היהודית בסיפור, כלומר לתת הפניה להתקופה ההלניסטית בארץ ישראל. את זה אני אעשה, כשאגמור את העריכה על הפסקאות שעוד לא נגעתי בהן. אחיה פ. 21:34, 31 דצמבר 2005 (UTC)
replies: text: :::ראה את תשובתי למעלה - אם יהיה לי זמן אעדיף להרחיב ערכים בהיסטוריה צבאית. כתבתי פה בתקווה שמישהו יכתוב. גילגמש • שיחה 21:35, 31 דצמבר 2005 (UTC)
thread_title: ואיפה החברים האלה?

message: זועק בחסרונו: ערך "יהדות הלניסטית"! 109.226.7.171 23:33, 25 במאי 2012 (IDT)109.65.126.84 18:03, 3 בדצמבר 2015 (IST)
replies: text: אני לא בטוח מה אפשר לכתוב בערך כזה. קיים ערך התייוונות. גילגמש • שיחה 18:07, 3 בדצמבר 2015 (IST)
thread_title:  ערך חסר דחוף 

message: ערך מאורגן היטב אבל חסר יותר הנושא של השקפה יוונית על הפעילות הגופנית 2A01:6500:A043:1833:D59E:A748:4A01:27A9 11:13, 19 בדצמבר 2017 (IST)
thread_title:  משוב על הלניזם 

message: לפי דעתי זה היה מוסיף אם היו כותבים מה מאפייני התרבות ההלניסטית 77.137.126.14 19:09, 24 בנובמבר 2018 (IST)
thread_title:  משוב מ-24 בנובמבר 2018